text: [{"text_idx": "#000000", "text": "P33 nga usbaw sa minimum wage ipatuman sa Central Visayas"}, {"text_idx": "#000003", "text": "Ang pag-usbaw magdala sa minimum nga suholan sa mga non-agriculture establishments ngadto sa P420-P468, ug P415-P458 sa agricultural ug non-agriculture establishments nga wala pay napulo ka mga trabahante depende sa geographical classification."}, {"text_idx": "#000004", "text": "Mahitungod niini, ang bag-ong minimum wage rate mosaka na ngadto sa P468 gikan alang sa mga non-agriculture establishments ubos sa Class A classification nga naglangkog sa mga syudad sa Carcar, Cebu, Danao, Lapulapu, Mandaue, Naga, Talisay, ug mga lungsod sa Compostela, Consolacion, Cordova, Liloan, Minglanilla, San Fernando o ang Expanded Metro Cebu, samtang mosaka na usab ngadto sa Php 458 ang minimum wage alang sa mga agrciultural ug non-agriculture establishments dinhi nga adunay menos 10 ka mga trabahante."}, {"text_idx": "#000005", "text": "Alang sa Class B nga naglangkob sa mga syudad sa Bais, Bayawan, Canlaon, Dumaguete, Guihulngan, ug Tanjay sa Negros Oriental, Tagbilaran sa Bohol, ug Bogo og Toledo sa Cebu anaa sa P430 ang bag-ong minimum wage alang sa mga non-agriculture establishments ug P425 sa mga agriculture ug non-agriculture establishments nga adunay menos 10 ka mga trabahante."}, {"text_idx": "#000006", "text": "Ug alang usab sa Class C nga naglangkob sa mga syudad ug munisipalidad nga wala maapil sa Class A og B, anaa sa P420 ang bag-ong minimum wage alang sa mga non-agriculture establishments ug P415 alang sa mga agriculture ug non-agriculture establishments nga adunay menos sa 10 ka mga trabahante."}, {"text_idx": "#000007", "text": "Anaa sa 346,946 ka mga minimum wage earners sa rehiyon ang direktang makabenepisyo sa bag-ong gipatuman nga pag-usbaw sa suholan samtang anaa usab sa 399,572 ka mga trabahante ang mahimo usab nga dili direkta nga makabenepisyo gikan sa pagtul-id sa mga wage distortions."}, {"text_idx": "#000008", "text": "Sama sa gihatag ubos sa Omnibus Rules on Minimum Wage Determination, ang mga retail/service nga establisyemento nga nag-empleyo og dili molapas sa 10 ka mga trabahante ug mga establiysemento nga apektado sa natural nga mga kalamidad mahimong mag-aplay alang sa exemption sa maong usbaw sa sweldo."}, {"text_idx": "#000009", "text": "Samtang ang mga establisyemento nga narehistro isip Barangay Micro Business Enterprises (BMBE) dili sakop sa minimum wage law subay sa Republic Act 9178."}, {"text_idx": "#000010", "text": "Human sa direktiba sa pag-usbaw sa sweldo, ang RTWPB-7 mopahigayon ug mga information campaign sa rehiyon aron masiguro ang pagsunod sa maong wage order, ug maghatag ug tabang ngadto sa mga negosyo sa pagtul-id sa mga distorsyon sa sweldo."}, {"text_idx": "#000011", "text": "Ang mga aplikasyon sa wage exemption ug mga katin-awan sa wage order mahimong ipadala sa RTWPB-7 pinaagi sa . (RGC/PIA7 Cebu with reports from DOLE-7 and RTWPB-7)"}, {"text_idx": "#000012", "text": "BCCI to redo its 'zero wage hike' to consider BALO\u2019s P100 increase"}, {"text_idx": "#000013", "text": "Employers urged to comply with new wage rates in CV"}, {"text_idx": "#000017", "text": "All content is in the public domain unless otherwise stated."}]